CELEX: 31987R2421
Language: el
Date: 1987-08-10 00:00:00
Title: Κανονισμός (ΕΟΚ) αριθ. 2421/87 της Επιτροπής της 10ης Αυγούστου 1987 για το άνοιγμα των αγορών στην παρέμβαση στον τομέα των σιτηρών στην Ιταλία, την Ελλάδα και την Ισπανία

Avis juridique important

|

31987R2421

Κανονισμός (ΕΟΚ) αριθ. 2421/87 της Επιτροπής της 10ης Αυγούστου 1987 για το άνοιγμα των αγορών στην παρέμβαση στον τομέα των σιτηρών στην Ιταλία, την Ελλάδα και την Ισπανία  

Επίσημη Εφημερίδα αριθ. L 223 της 11/08/1987 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 2421/87 ΤΗΣ ΕΠΙΤΡΟΠΗΣ  της 10ης Αυγούστου 1987  για το άνοιγμα των αγορών στην παρέμβαση στον τομέα των σιτηρών στην Ιταλία, την Ελλάδα και την Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως των αγορών στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 7 παράγραφος 1,  Εκτιμώντας:  ότι το άρθρο 7 του κανονισμού (ΕΟΚ) αριθ. 2727/75 καθορίζει τους όρους που διέπουν το άνοιγμα των αγορών στην παρέμβαση· ότι οι γενικοί κανόνες που αφορούν την παρέμβαση καθορίζονται στον κανονισμό (ΕΟΚ) αριθ. 1581/86 του Συμβουλίου της 23ης Μαΐου 1986 περί των γενικών κανόνων της παρέμβασης στον τομέα των σιτηρών (3)· ότι οι λεπτομέρειες εφαρμογής καθορίστηκαν με τον κανονισμό (ΕΟΚ) αριθ. 2232/87 της Επιτροπής της 23ης Ιουλίου 1987 σχετικά με τις λεπτομέρειες εφαρμογής που αφορούν την παρέμβαση στον τομέα των σιτηρών (4)· ότι οι προαναφερθείσες διατάξεις οδηγούν στο άνοιγμα της παρέμβασης στα κράτη μέλη που αναφέρονται στο άρθρο 7 παράγραφος 2 του κανονισμού (ΕΟΚ) αριθ. 2727/75·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι οργανισμοί παρέμβασης της Ιταλίας, της Ελλάδος και της Ισπανίας αγοράζουν τον μαλακό σίτο που ανταποκρίνεται στα ποιοτικά κριτήρια που αναφέρονται στο άρθρο 4α παράγραφος 1 του κανονισμού (ΕΟΚ) αριθ. 1570/77 (5), τον σκληρό σίτο, την κριθή και τη σίκαλη που τους προσφέρονται από την 1η Αυγούστου 1987.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Αυγούστου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 182 της 3. 7. 1987, σ. 40.  (3) ΕΕ αριθ. L 139 της 24. 5. 1986, σ. 36.  (4) ΕΕ αριθ. L 206 της 28. 7. 1987, σ. 16.  (5) ΕΕ αριθ. L 174 της 14. 7. 1977, σ. 18.